**สถานการณ์การค้าชายแดนไทยกับประเทศเพื่อนบ้าน ปี 2559-2561(มค.-มีค.)**

1. สถานการณ์การค้าชายแดน ของไทยกับประเทศเพื่อนบ้าน (มาเลเซีย เมียนมา สปป.ลาว และกัมพูชา) มูลค่าการค้าขยายตัวเพิ่มขึ้นทุกปี โดยตลอด 3 ปีที่ผ่านมา (ปี 2558 – 2560) การค้ามีการขยายตัวเพิ่มขึ้นอย่างต่อเนื่อง โดยเพิ่มขึ้นเฉลี่ยปีละ 2.85% ในปี 2560 มีมูลค่า 1,076,389.37 ล้านบาท เพิ่มขึ้น 6.22%

 ***สำหรับปี 2561*** (มกราคม-มีนาคม) มูลค่าการค้าชายแดนของไทยกับประเทศเพื่อนบ้าน 4 ประเทศ (มาเลเซีย เมียนมา สปป.ลาว กัมพูชา) มูลค่าการค้ารวม 275,137.51 ล้านบาท เมื่อเทียบกับเดือนเดียวกันของปีก่อนที่มีมูลค่า 268,615.03 ล้านบาท **เพิ่มขึ้น**ร้อยละ 2.43(YoY) แบ่งเป็นมูลค่าการส่งออก 159,338.68 ล้านบาท **ลดลงร้**อยละ 6.90(YoY) และมูลค่าการนำเข้า 115,798.83 ล้านบาท **เพิ่มขึ้น**ร้อยละ 18.80(YoY) ไทยได้ดุลการค้าชายแดน 43,53.85 ล้านบาท

 **ด้านมาเลเซียมีการค้าสูงสุดเป็นอันดับหนึ่ง** มูลค่า 139,028.51 ล้านบาท คิดเป็นสัดส่วนร้อยละ 50.53 ของมูลค่าการค้าชายแดนรวม รองลงมาได้แก่ สปป.ลาว มูลค่า 52,335.44 ล้านบาท (19.02%) เมียนมา มูลค่า 46,408.80 ล้านบาท (16.87%) และกัมพูชา มูลค่า 37,364.76 ล้านบาท (13.58%)

**การค้าชายแดน 4 ประเทศ ปี 2559-2560(มกราคม-มีนาคม)**

 หน่วย : ล้านบาท



|  |  |  |  |  |  |
| --- | --- | --- | --- | --- | --- |
| **การค้ารวม 4 ประเทศ** |  **2559** | **2560** |  **2560** | **2561** | **% YoY** |
| **(มกราคม-มีนาคม)** |
| มูลค่า | 1,013,389.20 | **1,076,389.81** | 268,615.03 | **275,137.51** | **2.43** |
| ส่งออก | 605,445.38 | **649,926.84** | 171,143.76 | **159,338.68** | **6.90** |
| นำเข้า | 407,943.82 | **426,462.97** | 97,471.27 | **115,798.83** | **18.80** |
| ดุลการค้า | 197,501.56 | **223,463.87** | 73,672.49 | **43,539.85** |  |

 ที่มา : ศูนย์เทคโนโลยีสารสนเทศและการสื่อสาร กรมการค้าต่างประเทศ โดยความร่วมมือจากกรมศุลกากร

-2-

การค้าชายแดนของไทยกับประเทศเพื่อนบ้าน ปี 2559-2561 (มกราคม-มีนาคม) หน่วย : ล้านบาท



|  |  |  |  |  |  |  |
| --- | --- | --- | --- | --- | --- | --- |
| **ประเทศ** | **รายการ** | **2559** | **2560** |  **2560** | **2561** | **%YoY** |
| **(มกราคม-มีนาคม)** |
| **มาเลเซีย** | มูลค่า | 501,419.87 | 564,657.27 | **139234.11** | **139,028.51** |  **0.15** |
|  | ส่งออก | 258,264.33 | 312,551.93 | **80,011.37** | **71,895.40** | **10.14** |
|  | นำเข้า | 243,155.54 | 252,105.34 | **59,222.74** | **67,133.11** | **13.36** |
|  | ดุลการค้า | 15,108.79 | 60,446.59 | **20,788.63** | **4,762.29** |  |
| **เมียนมา** | มูลค่า | 187,964.53 | 183,037.54 | **45,113.40** | **46,408.80** | **2.87** |
|  | ส่งออก | 109,339.84 | 107,681.01 | **31,754.79** | **26,940.67** | **-15.16** |
|  | นำเข้า | 78,624.69 | 75,356.53 | **13,358.61** | **19,468.13** | **45.73** |
|  | ดุลการค้า | 30,715.15 | 32,324.48 | **18,396.18** | **7,472.54** |  |
| **สปป.ลาว** | มูลค่า | 202,906.79 | 203,330.86 | **48,912.09** | **52,335.44** | **7.00** |
|  | ส่งออก | 136,419.50 | 127,871.98 | **33,500.53** | **31,635.22** | **-5.57** |
|  | นำเข้า | 66,487.29 | 75,458.88 | **15,411.56** | **20,700.22** | **34.32** |
|  | ดุลการค้า | 69,932.21 | 52,413.10 | **18,088.97** | **10,700.22** |  |
| **กัมพูชา** | มูลค่า | 121,098.01 | 125,364.14 | **35,355.43** | **37,364.76** | **5.68** |
|  | ส่งออก | 101,421.71 | 101,821.92 | **25,877.07** | **28,867.39** | **11.56** |
|  | นำเข้า | 19,676.30 | 23,542.22 | **9,478.36** | **8,497.37** | **-10.35** |
|  | ดุลการค้า | 81,745.41 | 78,279.70 | **16,398.71** | **20,370.02** |  |

   
 

 ที่มา : ศูนย์เทคโนโลยีสารสนเทศและการสื่อสาร กรมการค้าต่างประเทศ โดยความร่วมมือจากกรมศุลกากร

**เมื่อเปรียบเทียบกับช่วงเดียวกันของปี 2560-2561 (มกราคม-มีนาคม)** 

***ภาวะการค้าชายแดนไทย – มาเลเซีย*** 

 **ในเดือนมีนาคม 2561** มีมูลค่าการค้ารวม 48,384.90 ล้านบาท เทียบกับช่วงเดียวกันของปีก่อนที่มีมูลค่า 53,316.38 ล้านบาท **ลดลง**ร้อยละ 9.25(YoY) แบ่งเป็นการส่งออกมูลค่า 24,389.08 ล้านบาท **ลดลง**ร้อยละ 24.82(YoY) และการนำเข้ามูลค่า 23,995.82 ล้านบาท **เพิ่มขึ้น**ร้อยละ 14.95YoY) ไทย**ได้ดุลการค้า** 393.26 ล้านบาท

 ***สำหรับช่วงไตรมาสแรกของปี 2561(ม.ค.-มี.ค.)*** การค้าชายแดนไทยกับมาเลเซียมีมูลค่าการค้ารวม 139,028.51 ล้านบาท **ลดลง**ร้อยละ 0.15(YoY) โดยการส่งออกมีมูลค่า 71,895.40 ล้านบาท **ลดลง**ร้อยละ 10.14(YoY) และการนำเข้ามีมูลค่า 67,133.11 ล้านบาท **เพิ่มขึ้น**ร้อยละ 13.36(YoY) ไทย**ได้ดุลการค้า** 4,762.29 ล้านบาท

-3-

 ***การค้าชายแดนไทยกับมาเลเซีย เดือนมีนาคม 2561 มูลค่าการส่งออกเพิ่มขึ้นจากเดือนก่อนร้อยละ 9.98 เนื่องจากยางพาราในเดือนนี้ราคายาง FOB (Bangkok) เฉลี่ย กก.ละ 54.27 บาท ขยายตัวเพิ่มขึ้นจากเดือนที่ผ่านมาร้อยละ 1.12   
ที่มีราคาเฉลี่ย กก.ละ 53.67 บาท และเมื่อเทียบกับเดือนมีนาคม 2560 ราคายาง FOB (Bangkok) เฉลี่ย กก.ละ 84.11 บาท หดตัวลดลงถึงร้อยละ 35.48***

 ***ภาวะการค้าชายแดนไทย – เมียนมา*** 

 **ในเดือนมีนาคม 2561** มีมูลค่าการค้ารวม 16,289.61 ล้านบาท เทียบกับช่วงเดียวกันของปีก่อนที่มีมูลค่า 17,187.89 ล้านบาท  **ลดลงร้**อยละ 5.23(YoY) โดยเป็นการส่งออกมูลค่า 10,230.73 ล้านบาท **ลดลง**ร้อยละ 11.99(YoY) และการนำเข้ามูลค่า 6,058.88 ล้านบาท **เพิ่มขึ้น**ร้อยละ 8.90(YoY) ไทย**ได้ดุลการค้า** 4,171.85 ล้านบาท

 ***สำหรับช่วงไตรมาสแรกของปี 2561(ม.ค.-มี.ค.)*** การค้าชายแดนไทยกับเมียนมามีมูลค่าการค้ารวม 46,408.80 ล้านบาท **เพิ่มขึ้น**ร้อยละ 2.87(YoY) โดยการส่งออกมีมูลค่า 26,940.67 ล้านบาท **ลดลง**ร้อยละ 15.16(YoY) และการนำเข้ามีมูลค่า 19,468.13 ล้านบาท **เพิ่มขึ้น**ร้อยละ 45.73(YoY) ไทย**ได้ดุลการค้า** 7,472.54 ล้านบาท

***ภาวะการค้าชายแดนไทย–สปป.ลาว***

 **ในเดือนมีนาคม 2561** มีมูลค่าการค้ารวม 18,169.52 ล้านบาท เทียบกับช่วงเดียวกันของปีก่อนที่มีมูลค่า 18,473.38 ล้านบาท **ลดลง**ร้อยละ 1.64YoY) โดยเป็นการส่งออกมูลค่า 11,374.21 ล้านบาท ***ลดลง***ร้อยละ 6.73(YoY) และการนำเข้ามูลค่า 6,795.31 ล้านบาท **เพิ่มขึ้น**ร้อยละ 8.23(YoY) ไทย**ได้ดุลการค้า** 4,578.90 ล้านบาท 

 ***สำหรับช่วงไตรมาสแรกของปี 2561(ม.ค.-มี.ค.)*** การค้าชายแดนไทยกับสปป.ลาว มีมูลค่าการค้ารวม 52,335.44 ล้านบาท **เพิ่มขึ้น**ร้อยละ 7(YoY) โดยการส่งออกมีมูลค่า 31,635.22 ล้านบาท **ลดลง**ร้อยละ 5.57(YoY) และการนำเข้ามีมูลค่า 20,700.22 ล้านบาท **เพิ่มขึ้น**ร้อยละ 34.32(YoY) ไทย**ได้ดุลการค้า** 10,935 ล้านบาท

 ***ภาวะการค้าชายแดนไทย – กัมพูชา***

**ในเดือนมีนาคม 2561** มีมูลค่าการค้ารวม 13,034.68 ล้านบาท เมื่อเทียบกับช่วงเดียวกันของปีก่อนที่มีมูลค่า 12,904.15 ล้านบาท **เพิ่มขึ้น**ร้อยละ 1.01(YoY) แบ่งเป็นการส่งออกมูลค่า 10,705.38 ล้านบาท **เพิ่มขึ้น**ร้อยละ 13.49(YoY) และการนำเข้ามูลค่า 2,329.30 ล้านบาท **ลดลง**ร้อยละ 32.90(YoY) ไทย**ได้ดุลการค้า** 8,376.08   
ล้านบาท 

 ***สำหรับไตรมาสแรกของปี 2561(ม.ค.-มี.ค.)*** การค้าชายแดนไทยกับกัมพูชา มีมูลค่าการค้ารวม 37,364.76   
ล้านบาท **เพิ่มขึ้น**ร้อยละ 5.68(YoY) โดยการส่งออกมีมูลค่า 28,867.39 ล้านบาท **เพิ่มขึ้น**ร้อยละ 11.56(YoY) และการนำเข้ามีมูลค่า 8,497.37 ล้านบาท **ลดลง**ร้อยละ 10.35(YoY) ไทย**ได้ดุลการค้า** 20,370.02 ล้านบาท

-4-

**สถานการณ์สำคัญในปัจจุบันของการค้าชายแดนไทยกับประเทศเพื่อนบ้าน (รายประเทศ)**

**2.1 มาเลเซีย**



| **สถานการณ์** | **ข้อเสนอแนะ/การดำเนินงาน** |
| --- | --- |
|  การผลักดันการขยายเวลาการเปิดด่านชายแดน ด่านศุลกากรสะเดา-ด่านศุลกากรบูกิตกายูฮิตัม จากเวลาทำการปัจจุบัน (05.00 – 23.00 น.) เป็น 24 ชั่วโมง เนื่องจากปัจจุบันการขนส่งในหลายด่านมีปริมาณรถที่ผ่านด่านจำนวนมาก เพื่อช่วยเพิ่มความสะดวกในการขนส่ง และขยายช่องทางการขนส่ง | เมื่อวันที่ 15 มีนาคม 2561 นายดำรง ใคร่ครวญ รองปลัดกระทรวงการต่างประเทศ เป็นหัวหน้าคณะผู้แทนไทยในการเจรจากับฝ่ายมาเลเซีย นำโดยราจา ดาโต๊ะนูชีร์วัน บินไซนัล อะบิดิน (Raya Dato’ Nushirwan Bin Zainal Abidin) รองปลัดกระทรวงการต่างประเทศของมาเลเซียเป็นหัวหน้าคณะผู้แทนมาเลเซีย โดยสรุปสาระสำคัญได้ดังนี้ 1. ฝ่ายไทยและมาเลเซีย เห็นชอบให้ขยายเวลาเปิดด่านศุลกากรสะเดา-ด่านศุลกากรบูกิตกายูฮิตัม จากเวลาทำการปัจจุบัน (05.00 – 23.00 น.) เป็น 24 ชั่วโมง โดยในช่วงเวลา 23.00-05.00 น. จะให้บริการเฉพาะการขนส่งสินค้าและพัสดุภัณฑ์เท่านั้น
2. ฝ่ายไทยและมาเลเซีย จะใช้เวลาเตรียมการและประกาศให้ประชาชนทราบล่วงหน้าเป็นเวลา 3 เดือน ก่อนเปิดด่านและคาดว่าจะเปิดบริการ 24 ชั่วโมง ในวันที่ 15 มิถุนายน 2561 โดยจะมีการประเมินผล หลังจากเปิดด่านฯ ไปแล้ว เป็นเวลา 6 เดือน เพื่อดูผลกระทบและความคุ้มค่าในการเปิดด่าน ทั้งนี้หน่วยงานที่เกี่ยวข้องของไทยและมาเลเซียจะร่วมกันกำหนดประเภทรถยนต์และวัตถุประสงค์ของการขนส่งให้สอดคล้องกับกฎหมายและหลักเกณฑ์ของกรมศุลกากรและสำนักงานตรวจคนเข้าเมืองของทั้งสองประเทศ ต่อไป
 |

**2.2 เมียนมา**



| **สถานการณ์** | **ข้อเสนอแนะ/การดำเนินงาน** |
| --- | --- |
|  1. การไฟฟ้าส่วนภูมิภาค (กฟภ.) มีความประสงค์จะลงทุนด้านการพัฒนาพลังงานไฟฟ้าในรัฐฉาน ซึ่งเป็นผลสืบเนื่องจากการที่กรมการค้าต่างประเทศนำคณะผู้แทนด้านการค้าและการลงทุนไปเจรจาการค้า/การลงทุนกับรัฐฉาน เมื่อเดือนสิงหาคม 2560 โดยมีผู้แทน กฟภ. ร่วมคณะด้วย | 1. เมื่อเดือนพฤศจิกายน 2560 คณะผู้แทนกรมการค้าต่างประเทศและ กฟภ.ได้เดินทางเข้าพบรัฐมนตรีว่าการกระทรวงวางแผนและเศรษฐกิจ รัฐมนตรีว่าการกระทรวงการคลัง และรัฐมนตรีว่าการกระทรวงการไฟฟ้า พลังงาน และเทคโนโลยี แห่งรัฐฉาน เพื่อติดตามผลความคืบหน้าและขอความร่วมมือจากรัฐบาลแห่งรัฐฉาน รวมทั้งหารือในรายละเอียดเชิงลึกเพื่อพิจารณาความเป็นไปได้ในการลงทุน และการจัดทำความร่วมมือด้านการพัฒนาพลังงานไฟฟ้าในรัฐฉานให้เกิดผลอย่างเป็นรูปธรรม ซึ่งได้รับความร่วมมือและยินดีสนับสนุนการเข้ามาลงทุนของไทยอย่างเต็มที่ ทั้งนี้ ในการประชุมหารือกับหน่วยงานด้านพลังงานไฟฟ้ารัฐฉาน คณะผู้แทนฯ ได้รับข้อเสนอแนะให้หารือนโยบายการบริหารด้านพลังงานไฟฟ้าและแผนการขยายเครือข่ายระบบไฟฟ้า พร้อมทั้งจัดทำความตกลงกับกระทรวงการไฟฟ้าและพลังงานของรัฐบาลกลางเมียนมา (Union Government) เกี่ยวกับพื้นที่ที่จะลงทุน แผนการจัดตั้งเครือข่ายระบบไฟฟ้า และการให้สัมปทานในแต่ละพื้นที่ เพื่อความชัดเจนก่อนเข้ามาลงทุนด้วยอีกทางหนึ่ง |

-5-

**2.2 เมียนมา**



| **สถานการณ์** | **ข้อเสนอแนะ/การดำเนินงาน** |
| --- | --- |
|   | 2. เมื่อวันที่ 29 มกราคม – 1 กุมภาพันธ์ 2561 คณะผู้แทนกรมการค้าต่างประเทศและ กฟภ. นำโดยนายอดุลย์ โชตินิสากรณ์ อธิบดีกรมการค้าต่างประเทศ พร้อมด้วย นายเสกสรร เสริมพงศ์ ผู้เชี่ยวชาญระดับ 13 กฟภ. และนายประจักษ์ อุดหนุน รองกรรมการผู้จัดการใหญ่ บริษัท พีอีเอ เอ็นคอม อินเตอร์เนชั่นแนล จำกัด ซึ่งเป็นบริษัทในเครือของ กฟภ. จึงได้เดินทางไปยังกรุงเนปิดอว์ สาธารณรัฐแห่งสหภาพเมียนมา เพื่อเข้าเยี่ยมคารวะและหารือกับ H.E. Win Khaing รัฐมนตรีว่าการกระทรวงการไฟฟ้าและพลังงาน H.E. Dr. Htun Naing รัฐมนตรีช่วยว่าการกระทรวงการไฟฟ้าและพลังงาน H.E. Tin Maung Oo ปลัดกระทรวงการไฟฟ้าและพลังงาน พร้อมผู้บริหารหน่วยงานภายใต้กระทรวงการไฟฟ้าและพลังงาน แห่งรัฐบาลกลางเมียนมา (Union Government) โดยได้หารือรายละเอียดเกี่ยวกับแนวทางและนโยบายด้านการลงทุนพัฒนาระบบไฟฟ้าในเมียนมา รวมถึงการจัดทำความร่วมมือ (MOU) ระหว่างหน่วยงานการไฟฟ้าของไทยและเมียนมา ซึ่งรัฐมนตรีว่าการกระทรวงการไฟฟ้าและพลังงานได้ให้การต้อนรับแก่คณะผู้แทนฯ เป็นอย่างดี และเห็นชอบที่จะจัดทำความร่วมมือทางด้านการพัฒนาบุคลากรและด้านต่างๆที่เกี่ยวข้องกับไทย อันจะเป็นการส่งเสริมความสัมพันธ์ที่ดีระหว่างไทย-เมียนมา3. นอกจากนี้ คณะผู้แทนฯ ได้เข้าพบหารือกับหน่วยงาน Directorate of Investment and Company Administration (DICA) ณ กรุงย่างกุ้ง เพื่อรับทราบรายละเอียดเกี่ยวกับนโยบาย สิทธิพิเศษ และขั้นตอนสำหรับการเข้าไปลงทุนในเมียนมา อีกทั้งยังได้เข้าพบหารือหน่วยงานการไฟฟ้าย่างกุ้ง (Yangon Electricity Supply Corporation: YESC) ซึ่งดูแลรับผิดชอบการจ่ายไฟฟ้าให้แก่ผู้ใช้ไฟฟ้าในเมืองย่างกุ้ง โดยได้รับทราบข้อมูลด้านระบบไฟฟ้าในปัจจุบันของเมืองย่างกุ้ง ทั้งในเรื่องของปริมาณความต้องการใช้ไฟฟ้าและความสามารถในการจ่ายไฟในปัจจุบัน รวมถึงความต้องการใช้ไฟฟ้าในอนาคตและแผนงาน/โครงการที่สำคัญของ YESC 4. ทั้งนี้ บริษัท พีอีเอ เอ็นคอม อินเตอร์เนชั่นแนล จำกัด ประเมินแล้ว เห็นโอกาสและมีศักยภาพที่จะลงทุนในรัฐฉาน โดยจะแจ้งกรอบเวลาที่จะเดินทางไปศึกษาและสำรวจพื้นที่อย่างเป็นทางการแก่รัฐบาลรัฐฉาน ในขณะที่ กฟภ. จะประสานงานกับกระทรวงการไฟฟ้าและพลังงานของรัฐบาลกลางเมียนมาอย่างใกล้ชิด เพื่อให้สามารถลงนามความร่วมมือ (MOU) ระหว่างทั้งสองหน่วยงานได้ภายในปี 2561 นี้  |

**2.3 สปป.ลาว**



| **สถานการณ์** | **ข้อเสนอแนะ/การดำเนินงาน** |
| --- | --- |
| **การยกระดับ/พัฒนาความร่วมมือด้านชายแดนไทย - สปป.ลาว**การประชุมหารือร่วม “คต. - พาณิชย์จังหวัดชายแดนภาคอีสาน”กรมการค้าต่างประเทศได้จัดประชุมหารือร่วมระหว่างกรมฯ กับพาณิชย์จังหวัดชายแดนในพื้นที่ภาคตะวันออกเฉียงเหนือที่มีอาณาเขตเชื่อมต่อกับสาธารณรัฐประชาธิปไตยประชาชนลาว ระหว่างวันที่ 5 - 7 มีนาคม 2561 ณ โรงแรมรอยัล นาคารา และคอนเวนชั่นเซ็นเตอร์ เพื่อบูรณาการการดำเนินงานระหว่างกันและขับเคลื่อนเศรษฐกิจภูมิภาค | การประชุมหารือร่วม “คต. - พาณิชย์จังหวัดชายแดนภาคอีสาน” ดังกล่าวบรรลุประสบผลสำเร็จเป็นอย่างดียิ่ง โดยมีพาณิชย์จังหวัดจาก 6 จังหวัด ได้แก่ เลย หนองคาย นครพนม มุกดาหาร อำนาจเจริญ และสุรินทร์ และผู้แทนสำนักงานพาณิชย์จังหวัดอีก 13 ท่าน จาก 10 จังหวัดชายแดนภาคอีสาน ได้แก่ เลย หนองคาย บึงกาฬ นครพนม มุกดาหาร อำนาจเจริญ อุบลราชธานี ศรีสะเกษ สุรินทร์ และบุรีรัมย์ เข้าร่วมประชุม โดยบรรยากาศการประชุมเป็นไป |

-6-

**2.3 สปป.ลาว**



| **สถานการณ์** | **ข้อเสนอแนะ/การดำเนินงาน** |
| --- | --- |
|  | **กายกรบ/พัฒนวมมือด้าชนไทย - สปป.ลาว**ด้วยความราบรื่นและสร้างความร่วมมือในการบูรณาการการปฏิบัติราชการระหว่งกันอย่างดียิ่ง โดยทั้ง คต. และพาณิชย์จังหวัดต่างเห็นพ้องร่วมกันว่า การดำเนินงานในภารกิจของกระทรวงพาณิชย์ควรส่งเสริมให้เกิดการบูรณาการระหว่างหน่วยงานส่วนกลางและส่วนภูมิภาคให้มากยิ่งขึ้น และสนับสนุนให้ คต. ดำเนินการจัดการประชุมระหว่างหน่วยงานเช่นนี้เป็นประจำทุกปี โดยในการประชุมครั้งนี้ ทั้งสองหน่วยงานยังมีความเห็นร่วมกันในประเด็นสำคัญ ได้แก่ 1) การยกระดับความร่วมมือและความสัมพันธ์ระหว่างจังหวัดชายแดนด้าน สปป.ลาว ของไทยกับแขวงตามแนวชายแดนของ สปป.ลาว โดยการจัด “ประชุมปรึกษาหารือร่วมกันระดับสำนักงานพาณิชย์จังหวัดแต่ละจังหวัดกับแผนกอุตสาหกรรมและการค้าของแต่ละแขวงตามแนวชายแดนไทย - สปป.ลาว” 2) การบูรณาการการจัดงานมหกรรมการค้าชายแดน “สานสัมพันธ์การค้า เชื่อมโยงสองฝั่งโขง” ณ จังหวัดหนองคาย ระหว่าง คต. และสพจ.หนองคาย ซึ่ง คต. จะนำเรียนกระทรวงฯ พิจารณาทั้งสองประเด็น เพื่อดำเนินการในขั้นตอนต่อไป |

**2.4 กัมพูชา**



| **สถานการณ์** | **ข้อเสนอแนะ/การดำเนินงาน** |
| --- | --- |
| 1.ศูนย์บริการเบ็ดเสร็จด้านการลงทุน (One Stop Service : OSS) | ศูนย์บริการเบ็ดเสร็จด้านการลงทุน (OSS) ของจังหวัดสระแก้วมีนักลงทุนเข้ามาติดต่อสอบถามข้อมูลการลงทุนในเขตพัฒนาเศรษฐกิจพิเศษสระแก้วหลายราย โดยมีโครงการขอรับการส่งเสริมการลงทุน ณ วันที่ 1 ม.ค. 58 – 30 เม.ย. 61 จำนวน 4 โครงการ เงินลงุทนรวม 1,315.60 ล้านบาท ซึ่งได้รับการอนุมัติแล้ว |
| 2.ศูนย์บริการเบ็ดเสร็จด้านแรงงาน | - ศูนย์บริการเบ็ดเสร็จด้านแรงงาน ได้เปิดบริการให้จดทะเบียนแรงงานกัมพูชาในลักษณะไป-กลับได้แล้ว โดยสามารถพำนักได้เป็นเวลาไม่เกิน 30 วัน- ช่วงตั้งแต่ ต.ค.60 – เม.ย. 61 มีแรงงานกัมพูชาเข้ามาทำงานในลักษณะไป-กลับ (ม.64) จำนวน 51,107 คน (รวมแรงงานต่างด้าวที่ได้รับอนุญาตทำงานตามกฎหมายทุกมาตรา 51,107 คน)  |

**-7-**

**2.4 กัมพูชา**



| **สถานการณ์** | **ข้อเสนอแนะ/การดำเนินงาน** |
| --- | --- |
|  |  |
| 3. ปัญหาความแออัดที่ด่าน - ด่านคลองลึก อ.อรัญประเทศ จ.สระแก้ว | 1) ความแออัดที่ด่านคลองลึก เนื่องจากเวลาเปิด-ปิดด่านไม่พร้อมกัน กล่าวคือ ด่านคลองลึกเปิด-ปิดเวลา 06.00-22.00 น. และด่านปอยเปต เปิด-ปิดเวลา 09.00-22.00 น. ทำให้รถขนส่งสินค้าฝั่งไทยต้องจอดรอเป็นเวลานานและเกิดความแออัดที่ด่าน 2) การก่อสร้างลานจอดรถ จำนวน 69 ไร่ เพื่อรองรับความแออัดที่ด่านคลองลึกและการเปลี่ยนถ่ายสินค้า ซึ่งปัจจุบันโครงการได้ดำเนินการใกล้เรียบร้อยแล้วแต่ยังติดปัญหาการฟ้องขับไล่ คลังสินค้าของเอกชนและบ้านของประชาชนอีก 1 หลังคาเรือน ที่บุกรุกพื้นที่ของกรมธนารักษ์ ในพื้นที่ดังกล่าว |
| - ด่านหนองเอี่ยน อ.อรัญประเทศ จ.สระแก้ว | ความคืบหน้าการก่อสร้างด่านหนองเอี่ยน ปัจจุบันทหารช่างกำลังดำเนินการก่อสร้างสะพานข้ามคลองพรหมโหด ที่จะมีกำหนดแล้วเสร็จเดือนกันยายน 2561 ซึ่งหลังจากสร้างสะพานเสร็จแล้ว กรมศุลกากรจะดำเนินการสร้างอาคารที่ทำการด่านศุลกากรต่อไป อย่างไรก็ตาม พื้นที่การก่อสร้างอาคารยังติดปัญหาการส่งมอบพื้นที่ ที่สำนักงานทางหลวงจังหวัดสระแก้วยังไม่ได้มีการส่งมอบพื้นที่ให้กรมศุลกากร |
| - ด่านป่าไร่ อ.อรัญประเทศ จ.สระแก้ว - ด่านบ้านเขาดิน อ.คลองหาด จ.สระแก้ว | ความคืบหน้าการก่อสร้างด่านบ้านป่าไร่ เพื่อรองรับเขตพัฒนาเศรษฐกิจพิเศษจังหวัดสระแก้ว ที่มีการก่อสร้างคืบหน้าไปมาก ได้แก่ การก่อสร้างอาคารถนน CCA (Common Control Area) อย่างไรก็ตาม ไทยและกัมพูชายังมีปัญหาเรื่องพื้นที่ทับซ้อน จึงยังไม่สามารถสร้างถนนเพื่อเชื่อมไปยังด่านพรมแดนได้ได้มีการออกประกาศกระทรวงมหาดไทยและประกาศในราชกิจจานุเบกษา เมื่อวันที่ 15 มี.ค.61 ที่ผ่านมา นักท่องเที่ยวและประชาชนคนไทยและกัมพูชา รวมถึงชาติอื่น ๆ สามารถเดินทางเข้า-ออกได้เช่นเดียวกับด่านผ่านแดนถาวรอื่นๆ โดยเส้นทางดังกล่าว ถือว่าเป็นเส้นทางที่ตรงที่สุดจากประเทศไทยไปยังกรุงพนมเปญ ซึ่งเชื่อว่าจะสามารถแก้ปัญหาการเข้าเมืองผิดกฎหมายของแรงงานกัมพูชาได้ โดยใช้บัตรผ่านแดนหรือ Border Pass มาขอรับใบอนุญาตทำงานโดยถูกต้องตามกฎหมายได้สะดวกมากขึ้น รวมทั้งแก้ปัญหาการหลอกลวงแรงงานไปทำงานและการค้ามนุษย์ด้านแรงงาน ซึ่งจะเปิดทำการตั้งแต่เวลา 06.00-22.00 น.ทุกวัน เช่นเดียวกับด่านผ่านแดนถาวรคลองลึก อ.อรัญประเทศ จ.สระแก้ว อย่างไรก็ตาม หลังจากนี้ จังหวัดสระแก้วและส่วนราชการที่เกี่ยวข้อง จะได้เตรียมดำเนินการด้านอาคารสถานที่ การก่อสร้างตลาดชายแดน ก่อสร้างสถานที่ตั้งของหน่วยงานที่ปฏิบัติงานเพื่ออำนวยความสะดวกในการสัญจรข้ามแดนต่อไป |
|  |  |

-8-

**2.4 กัมพูชา**



| **สถานการณ์** | **ข้อเสนอแนะ/การดำเนินงาน** |
| --- | --- |
| 4.การสนับสนุนด่านรองที่มีศักยภาพ - ด่านบ้านผักกาด จ.จันทบุรี/ด่านคลองจะกร็อม กรุงไพลิน | - ปัจจุบัน ด่านบ้านผักกาด มีการก่อสร้างศูนย์ One Stop Service ที่มีการแยกช่องทางรถขนส่งสินค้าทั้งขาเข้าและขาออกอย่างชัดเจน และแยกส่วนสำหรับการตรวจคนและรถ โดยอาคารศูนย์ดังกล่าวตั้งอยู่บริเวณหน้าด่านบ้านผักกาด ทั้งนี้ การก่อสร้างเสร็จเรียบร้อยแล้วอยู่ระหว่างการส่งมอบงานและตรวจรับงานให้แก่กรมศุลกากร- อยู่ระหว่างประสานขยายพื้นที่ตรวจปล่อยสินค้า (CIQ)  |
|  |  |
| 5. การพัฒนาพื้นที่เขตพัฒนาเศรษฐกิจพิเศษ  จ.สระแก้ว | ผู้ว่าราชการจังหวัดสระแก้ว (นายกล้าณรงค์ พงษ์เจริญ) ได้เปิดเผยผลความคืบหน้าเขตเศรษฐกิจพิเศษจังหวัดสระแก้ว ด้านนโยบายรัฐ ได้แก่ กำหนดให้มีการตั้งนิคมอุตสาหกรรม การตั้งศุลกากร การสร้างถนน การเวนคืนที่ดิน และการทำความเข้าใจกับประชาชนในพื้นที่ในการจัดตั้งนิคมอุตสาหกรรมมีความชัดเจนแล้ว มีการประชาสัมพันธ์การให้สิทธิประโยชน์ การเชิญชวนผู้ประกอบการให้เข้ามาลงทุนและตั้งโรงงานใน 9 อุตสาหกรรมเป้าหมาย นอกจากนี้ได้จัดและกำหนดพื้นที่เพื่อการลงทุนไว้สำหรับเศรษฐกิจฐานล่างให้กับประชาชนในพื้นที่ เช่น สินค้า OTOP และผลิตภัณฑ์ชุมชน โดยกำหนดพื้นที่ไว้ประมาณ 3 ไร่ สร้างควบคู่ไปกับการก่อสร้างนิคมอุตสาหกรรม- การนิคมอุตสาหกรรม ได้เช่าพื้นที่จากกรมธนารักษ์ (18 ก.พ. 59) ระยะเวลาเช่า 50 ปี โดยปัจจุบันได้มีการก่อสร้างนิคมอุตสาหกรรม ระยะที่ 1 แล้วเสร็จและเปิดให้เข้าใช้พื้นที่แล้ว ปัจจุบันอยู่ระหว่างก่อสร้างระยะที่ 2 คาดว่าจะแล้วเสร็จและเปิดให้บริการได้ภายในเดือนมกราคม 2562  |
| 6. การเปิดจุดผ่านแดนแห่งใหม่/การยกระดับจุดผ่อนปรนการค้า | ไทยและกัมพูชาเห็นพ้องให้เปิดจุดผ่านแดนแห่งใหม่/ยกระดับจุดผ่อนปรนการค้าเป็นจุดผ่านแดนถาวร 4 แห่ง ได้แก่1. ช่องอานม้า จังหวัดอุบลราชธานี – บ้านสะเตียลกวาง จังหวัดพระวิหาร
2. ช่องทางบ้านเขาดิน จังหวัดสระแก้ว – พนมได จังหวัดพระตะบอง
3. ช่องทางบ้านท่าเส้น จังหวัดตราด – บ้านทมอดา จังหวัดโพธิสัต
4. ช่องสายตะกู จังหวัดบุรีรัมย์ – ช่องจุ๊บโกกี จังหวัดอุดรมีชัย

ทั้งนี้ การเปิดจุดผ่านแดน/ยกระดับ จะพิจารณาจากพื้นที่ที่มีความพร้อมก่อน |
| 7. ความคืบหน้าการเดินรถข้ามแดน | 1) ตามความตกลงว่าด้วยการขนส่งข้ามพรมแดนในอนุภูมิภาคแม่น้ำโขง(GMS CBTA) ที่มีประเทศภาคีทั้งหมด 6 ประเทศ ได้แก่ ไทย สปป.ลาว เวียดนาม เมียนมา กัมพูชา และจีนตอนใต้ โดยไทยและกัมพูชาสามารถเดินรถสินค้าและรถโดยสารไม่ประจำทาง โดยมีโควตาการเดินรถประเทศละ 500 คัน อย่างไรก็ตาม ในทางปฏิบัติจริงยังไม่มีการเดินรถภายใต้กรอบ GMS CBTA 2) กรอบความตกลง IICBTA ไทยและกัมพูชาสามารถเดินรถสินค้าและรถโดยสารไม่ประจำทางผ่านจุดผ่านแดน 1 แห่ง คือ ด่านอรัญประเทศ จ.สระแก้ว – ปอยเปต จ.บันเตียนเมียนเจย ที่ได้มีการกำหนดโควตาการเดินรถระหว่างกัน จำนวน 150 คัน ซึ่งขณะนี้ฝ่ายกัมพูชาได้แจ้งขึ้นทะเบียนรถสินค้าแล้วจำนวน44 คัน และรถโดยสารไม่ประจำทาง จำนวน 4 คัน และฝ่ายไทยได้แจ้งขึ้นทะเบียนรถโดยสารไม่ประจำทาง จำนวน 128 คัน และรถขนส่งสินค้า จำนวน 6 คัน ทั้งนี้ สามารถนำรถที่ได้แจ้งขึ้นทะเบียนใช้สำหรับการขนส่งคนงานได้ รวมถึงสามารถเดินรถไปถึงเขตพัฒนาเศรษฐกิจพิเศษจังหวัดสระแก้ว เพราะอยู่ในเส้นทางที่กำหนดอยู่แล้ว และหากผู้ประกอบการต้องการเดินรถขนส่งสินค้าสามารถแจ้งขึ้นทะเบียนได้ทันที |

**กลุ่มความร่วมมือฯ 2** 

**กองความร่วมมือการค้าและการลงทุน**
{'url': 'https://data.go.th/dataset/item_941d260e-ed2c-4bde-9c29-9c53ff6ef0d1', 'title': 'สถานการณ์การค้าชายแดนไทยกับประเทศเพื่อนบ้าน ปี 2558-2561 (มกราคม-มีนาคม)', 'license': 'cc-by'}